CELEX: 62013TN0337
Language: hu
Date: 2013-06-19 00:00:00
Title: T-337/13. sz. ügy: 2013. június 19-én benyújtott kereset — CSF kontra Bizottság

10.8.2013   
            
            
               HU
            
            
               Az Európai Unió Hivatalos Lapja
            
            
               C 233/13
            
         2013. június 19-én benyújtott kereset — CSF kontra Bizottság
   (T-337/13. sz. ügy)
   2013/C 233/22
   Az eljárás nyelve: olasz
   
      Felek
   
   
      Felperes: CSF Srl (Grumolo delle Abbadesse, Olaszország) (képviselők: R. Santoro, S. Armellini és R. Bugaro ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a 2013. április 10-én közzétett és a felperessel 2013. április 16-án közölt 2013/173/EU bizottsági határozatot;
            
         
               —
            
            
               a Bizottságot kötelezze a jelen eljárás költségeinek viselésére.
            
         
      Jogalapok és fontosabb érvek
   
   A jelen kereset a többfunkciós földmunkagépek egy típusának betiltásával kapcsolatban Dánia által a 2006/42/EK európai parlamenti és tanácsi irányelv 11. cikke alapján meghozott intézkedésről szóló, 2013. április 8-i 2013/173/EU bizottsági határozatra (HL L 101., 29. o.) irányul. Ez a határozat igazoltnak tekinti a dán hatóságok által bevezetett tilalmat.
   Keresete alátámasztása érdekében a felperes két jogalapra hivatkozik.
   
               1.
            
            
               Az első, a fent hivatkozott 2006/42/EK irányelv 5. cikkének, 6. cikke (1) bekezdésének, 7. és 11. cikkének, valamint az irányelv I. melléklete 1.1.2. és 3 3.4.4. pontjának megsértésére alapított jogalap.
               
                           —
                        
                        
                           A felperes e tekintetben azt állítja, hogy a megtámadott határozat ellentétes a hivatkozott rendelkezésekkel, mivel nem vette figyelembe, hogy a valóságban a felperes Multione S630 típusú gépei kötelezően rendelkeznek védelmi berendezéssel minden olyan esetben, amikor a használat során a kezelő ki van téve a leeső tárgyak vagy anyagok kockázatának.
                        
                     
         
               2.
            
            
               A második, az egyenlő bánásmód elvének megsértésére alapított jogalap.
               
                           —
                        
                        
                           A felperes e tekintetben azt állítja, hogy a megtámadott határozat által igazoltnak tekintett dán intézkedés kizárólag a Multione S630 többfunkciós gép forgalmazásával szemben alkalmazott korlátozó intézkedéseket, holott Dániában védelmi berendezésre irányuló kötelezettség nélkül forgalmazzák a Multione S630 számos más ugyanilyen típusú, ugyanezen felhasználásokra szánt többfunkciós gépeit.